बिपाशा बसु के डबल जलवा, डबल अवतार, लेकिन आपस में जुटल
मुंबई- बॉलीवुड के मशहूर अभिनेत्री अवरू बंगाली बाला बिपाशा बसु अब एगो फिल्म में जुड़वां बहीन के भूमिका में नजर अईहे।
ए फिल्म से पहिले उ कबहु जुड़वां बहीन के किरदार भा डबल रोल नईखी कईले।
बॉलीवुड के दुनिया में तनिका नाया निर्देशक भूषण पटेल बिपाशा के लेके एगो फिल्म 'अलोन' (Alone) बनावे जा रहल बाड़े। चर्चा बा कि एह फिल्म में बिपाशा डबल रोल में, जुड़वां बहीन के भूमिका में नजर अईहे।
अईसे त हिन्दी सिनेमा में डबल रोल के कमी नईखे, लेकिन एकरा में खास बा। एकर खासियत बा कि इ सिर्फ डबल रोल नईखे, एकरा में दुनो बहिन जुड़वा बाड़ी अवरू ओ लोग के शरीर भी आपस में जुटल बाटे।
फिल्म के कहानी के बारे में सूत्र बतावत बाड़े कि, एगो बहीन दुष्ट विचार के रही त दुसरकी बहुते सीधा-साधा रही। अब देखे के इ बा कि एह तरे के जुड़वां बहीन के किरदार बिपाशा कईसे निभावत बाड़ी।
बतावल जाता कि ए फिल्म में बिपाशा के संगे टीवी के जानल-मानल अभिनेता करण सिंह ग्रोवर भी काम करीहे।
bho_Deva bho_Deva bho_Deva bho_Deva bho_Deva bho_Deva bho_Deva